Vilhjálmur Birgisson formaður Verkalýðsfélags Akraness segir brotthvarf Engeyjar RE úr skipastól HB Granda og þær breytingar sem fylgja í kjölfarið vekja hjá sér blendnar tilfinningar . Um borð í Engey eru nokkrir af hans félagsmönnum sem sagt verður upp strörfum sínum segir hann slíkt ekki fagnaðarefni . Vilhjálmur segir að við brotthvarf Engeyjar tapist tekjuhá störf sinna félagsmanna en á móti komi aukin verkefni fyrir önnur skip félagsins og þar af leiðandi hækkandi tekjur sjómanna á þeim skipum . „ Yfirlýsing forstjóra HB Granda um eflingu landvinnslu fyrirtækisins á Akranesi er hins vegar mikið fagnaðarefni . Hér eru til staðar mjög vel búin vinnsluhús og afbragðsstarfsfólk til þess að sinna aukinni vinnslu . Við höfum á undanförnum árum gengið í gegnum miklar breytingar í landvinnslunni hér á Akranesi og því miður hafa við þær breytingar tapast störf . Nú virðist dæmið vera að snúast við og ég treysti því að hér eigi störfum eftir að fjölga á komandi mánuðum “ segir Vilhjálmur að lokum .